અમદાવાદઃ શહેરના જુદા જુદા વિસ્તારમાં સોનાના દોરાની તફડંચીના ત્રણ બનાવ બનતાં પોલીસે અા અંગે ગુના દાખલ કરી અાગળની કાર્યવાહી હાથ ધરી છે. સાબરમતી વિસ્તારમાં કાળીગામ ખાતે રહેતી હંસાબહેન કેશાજી ઠાકોરના રેલવે ટેશન પાસેથી પસાર થઈ રહી હતી ત્યારે તેના ગળામાંથી સોનાના દોરાની ચીલઝડપ થઈ હતી જ્યારે બોડકદેવમાં સમકિત બંગલા પાસેથી પસાર થઈ રહેલ મીરાંબહેન ભાગચંદાના ગળામાંથી બાઈક પર અાવેલા બે ગઠિયા સોનાનો દોરો તોડી ફરાર થઈ ગયા હતા. વેજલપુરમાં વિશ્વામિત્રી સોસાયટી પાસેથી પસાર થઈ રહેલ કંચનબહેન ચુનીભાઈ જાવિયાના ગળામાંથી બાઈક પર અાવેલા ગઠિયા સોનાનો દોરો તોડી ફરાર થઈ ગયા હતા.